b'\n_START_ARTICLE_\nAnon\xc3\xbc\xc3\xbcmne funktsioon\n_START_PARAGRAPH_\nAnon\xc3\xbc\xc3\xbcmne funktsioon on funktsioon (v\xc3\xb5i protseduur), millele pole m\xc3\xa4\xc3\xa4ratud nime._NEWLINE_V\xc3\xb5imaldamaks anon\xc3\xbc\xc3\xbcmseid funktsioone, peab programmeerimiskeel toetama funktsiooni kui andmet\xc3\xbc\xc3\xbcpi. See t\xc3\xa4hendab, et anon\xc3\xbc\xc3\xbcmseid funktsioone peab saama luua, anda teistele funktsioonidele argumentidena, tagastada tulemusena ja salvestada andmestruktuurides._NEWLINE_Anon\xc3\xbc\xc3\xbcmsete funktsioonide kontseptsioon p\xc3\xa4rineb lambdaarvutusest, kus k\xc3\xb5ik funktsioonid on anon\xc3\xbc\xc3\xbcmsed. Sestap on m\xc3\xb5ningates programmeerimiskeeltes (Lisp, Python) anon\xc3\xbc\xc3\xbcmset funktsiooni loova keelekonstruktsiooni nimetus "lambda"._NEWLINE_Teinekord kutsutakse anon\xc3\xbc\xc3\xbcmseid funktsioone ka sulunditeks, sest programmeerimiskeele tugi \xc3\xbchele t\xc3\xa4hendab reeglina ka tuge teisele.'